Spektrometer

Spektrometer je druh vedeckého prístroja, ktorý umožňuje skúmať prvkové chemické zloženie látky či objektu na báze merania odrazeného svetla respektíve odrazenej vlnovej dĺžky svetla a jeho absorpcie alebo na základe merania vzniknutého svetla, pričom ku vzniku dochádza umelou excitáciou (plazma, iskra, rtg, ...). Spektrometer sa používa prevažne pre vykonávanie spektroskopickej analýzy.

Spektrometre sa často využívajú pri kozmickom prieskume u sond pre získavanie dát o zložení telies. Ďalej potom pri výrobe materiálov, riadenie výroby a kontrolách chemického zloženia.

 Druhy spektrometrov 

Podľa budenia žiarenia:
 Ramanov spektrometer
 Röntgenový spektrometer
 Infračervený spektrometer
 Iskrový spektrometer (skúška iskrením)
 Laserový spektrometer

Podľa mobility:

 Laboratórny spektrometer
 Stolný spektrometer
 Prenosný spektrometer

 Použitie v strojárenstve 
Rýchla nedeštruktívna pozitívna materiálová identifikácia (PMI - positive material identification), slúži najmä na overenie akosti materiálu a kontrolu zámeny materiálu.
V priebehu niekoľkých sekúnd po priložení testeru získame prehľad kľúčového zloženia obsahu chemických prvkov v kove. Najčastejšie sa používa RTG tester s malou RTG výbojkou, prípadne iskrový tester, ktorý vytvorením drobného elektrického oblúka excituje atómy základného materiálu. Pre bežnú strojársku prax a rozlíšenie materiálov ani nie sú potrebné špeciálne, či laboratórne podmienky, ani použitie  vákua, či ochranných plynov. Avšak pri takomto rýchlom meraní je  potrebné mať na pamäti limity a skreslenie infromácií s ohľadom na spôsob a okolnosti použitia prístroja.

 Iné projekty 

 Referencie 

Kategória:Prístroje
Kategória:Materiálová veda
Kategória:Spektroskopia